Ευγένιος Μαυρίκιος της Σαβοΐας-Καρινιάν

O Ευγένειος-Μαυρίκιος (2 Μαρτίου 1635 - 6 Ιουνίου 1673) από τον Οίκο της Σαβοΐας-Καρινιάνο ήταν κόμης του Σουασσόν, στρατηγός της Γαλλίας και πατέρας του Ευγένιου πρίγκιπα της Σαβοΐας, διάσημου στρατηγού των Αψβούργων. Είναι ο ιδρυτής του κλάδου Καρινιάνο-Σουασσόν.

Βιογραφία
Γεννήθηκε στο Σαμπερύ της Σαβοΐας (σήμερα στη Γαλλία) ως ο δευτερότοκος γιος του Θωμά-Φραγκίσκου πρίγκιπα του Καρινιάνο και της Μαρίας των Βουρβόνων-Κοντέ, κόρης του Καρόλου κόμη του Σουασσόν, απογόνου του Λουδοβίκου Θ΄. Ο πατέρας του ήταν δισεγγονός του Φραγκίσκου Α΄ και του Ερρίκου Β΄ βασιλέων της Γαλλίας. Η μητέρα του ήταν κόμισσα του Σουασσόν και του Ντρε (1641-1656), τίτλος που κληροδοτήθηκε στον ίδιο και τους απογόνους του.

Μέσω της επιρροής της συζύγου του Ολυμπίας Μαντσίνι, ανιψιάς του καρδινάλιου Μαζαρέν, απόκτησε υψηλές στρατιωτικές θέσεις. Έπαιξε ρόλο στην ήττα των Ισπανών στη μάχη της Δουνκέρκης (1658), έλαβε μέρος στις εκστρατείες στη Φλάνδρα (1667), στην Ελεύθερη Κομητεία (1668) και στην Ολλανδία (1672). Ως εξέχων πρέσβυς (αντιπρόσωπος) της Γαλλίας έλαβε μέρος στη στέψη του Καρόλου Β΄ βασιλιά της Αγγλίας και Σκωτίας. 

Νόσησε από πυρετό και απεβίωσε το 1673 στη Ούννα της Βεστφαλίας, αν και ορισμένοι λένε ότι δηλητηριάστηκε.

Οικογένεια
Το 1657 νυμφεύτηκε την Ολυμπία Μαντσίνι, κόρη του βαρόνου Μικέλε-Λορέντσο Μαντσίνι και είχε τέκνα (που επέζησαν της ενηλικίωσης): 
 Λουδοβίκος-Θωμάς 1657-1702, κόμης του Σουασόν.
 Φίλιππος 1659-1693, ηγούμενος του Σουασόν, απεβίωσε 34 ετών.
 Λουδοβίκος-Ιούλιος 1660-1683, ο ιππότης της Σαβοΐας, σκοτώθηκε στη μάχη του Πετρονέλ πολεμώντας τους Οθωμανούς, 23 ετών.
 Ευγένιος 1663-1736, ο διάσημος στρατηγός των Αψβούργων.
 Μαρία-Ιωάννα 1665-1705, γνωστή ως μαντμαζέλ ντε Σουασόν.
 Λουίζα-Φιλιβέρτη 1667-1726, γνωστή ως μαντμαζέλ ντε Ντρε.
 δύο άλλα τέκνα απεβίωσαν 14 και 3 ετων.

Πρόγονοι

Παραπομπές

Πηγές
Herre, Franz (2001). Eugenio di Savoia. Milan: Garzanti. p. 15. ISBN 88-11-69311-X.

Οίκος της Σαβοΐας
Κόμητες του Σουασόν